《赋得螺渚征帆送邓孟芳徵士》
清代·陈煇

女螺江上唱离歌，百尺云帆挂碧波。孤屿断烟天际没，乱峰残日鸟边过。

榜人洲渚渔讴起，墨客琴樽逸兴多。桂棹行当霄汉近，乘流应拟到天河。

作者简介：陈煇，字位炯，一字燎甫。福建长乐人。家贫好学，饬躬励行。性耿介不苟取，谦恭和易。身本巨族，时有联宗争斗事，独能约束族众，乡邻赖以辑睦。道光二十三年钦赐副榜。享寿八十九。